Philippe Nakellentuba Ouédraogo

Mons. Philippe Nakellentuba kardinál Ouédraogo (* 31. december 1945, Konéan, Francúzska Západná Afrika, (dnes) Burkina) je burkinský rímskokatolícky kňaz, biskup, ktorý v rokoch 2009 až 2023 pôsobil ako arcibiskup Ouagadougou. V roku 2014 bol menovaný za kardinála. Predtým bol v rokoch 1996 až 2009 diecéznym biskupom Ouagigouya.

 Životopis 
Narodil sa v 31. decembra 1945. Študoval na Petit Séminaire de Pabré v Ouagadougou v rokoch 1959 až 1967 a potom na Grand Séminaire Régional de Koumi v Bobo-Dioulasso v rokoch 1967 až 1973.

Za kňaza diecézy Kaya bol vysvätený 14. júla 1973. Po piatich rokoch pôsobenia ako vikár katedrálnej farnosti študoval v rokoch 1979 až 1983 na Pápežskej univerzite Urbaniana v Ríme, kde získal doktorát z kánonického práva. Vrátil sa do Kaya a v rokoch 1983 až 1996 vykonával farské práce a zároveň pôsobil ako generálny vikár diecézy Kaya a riaditeľ jej seminára.

 Biskup 
Za biskupa Ouahigouya ho pápež Ján Pavol II. vymenoval 5. júla 1996 a 23. novembra 1996 ho vysvätil Jean-Marie Untaani Compaoré, arcibiskup Ouagadougou. Pápež Benedikt XVI. ho 13. mája 2009 vymenoval za arcibiskupa Ouagadougou. V rokoch 2001 až 2007 bol prezidentom Biskupskej konferencie Burkiny Faso a Nigérie.

Arcidiecézu prevzal počas slávnosti, ktorá sa konala v Katedrále Nepoškvrneného počatia Panny Márie v Ouagadougou 13. júna. 29. júna, v deň slávnosti svätých Petra a Pavla, navštívil Baziliku svätého Petra vo Vatikáne, kde mu pápež Benedikt XVI. uložil pálium, symbol spoločenstva medzi metropolitom a Svätou stolicou, prijal ho aj na audiencii pápež Benedikt XVI.

Dňa 18. marca 2010 uskutočnil druhú návštevu ad limina vo Vatikáne.

 Kardinál 
Dňa 12. januára 2014, počas nedeľnej modlitby Anjel Pána, pápež František oznámil jeho vymenovanie za kardinála na konzistóriu 22. februára, prvom v jeho pontifikáte.

Počas konzistória, ktorý sa konal v Bazilike svätého Petra vo Vatikáne o 11:00, mu pápež František udelil kardinálsky biret, kardinálsky prsteň a stupeň kardinála kňaza s titulárnym kostolom Santa Maria Consolatrice al Tiburtino. Svoj titulárny kostol prevzal na slávnosti, ktorá sa konala 27. apríla o 18:00. Bol druhým kardinálom z Burkiny Faso po Paulovi Zoungranovi (19172000).

Dňa 22. mája 2014 bol menovaný členom Kongregácie pre evanjelizáciu národov a Pápežskej rady pre medzináboženský dialóg a 28. októbra 2016 členom Kongregácie pre Boží kult a disciplínu sviatostí.

V októbri 2014 a októbri 2015 dostal pápežské poverenie zúčastniť sa na synode o rodine. V júli 2019 bol zvolený za prezidenta Sympózia biskupských konferencií Afriky a Madagaskaru. Vo funkcii bol do roku 2023. 30. marca 2020 mu diagnostikovali COVID-19, ale odvtedy sa z vírusu zotavil.

Pápež František 16. októbra 2023 prijal jeho rezignáciu na funkciu arcibiskupa.

Zúčastnil sa pápežského konkláve v roku 2025 po smrti pápeža Františka 21. apríla na ktorom bol zvolený pápež Lev XIV. vlastným menom Robert Francis Prevost.

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných pápežom Františkom

 Iné projekty 

 Zdroj 

Kategória:Burkinskí kardináli
Kategória:Burkinskí rímskokatolícki arcibiskupi
Kategória:Burkinskí rímskokatolícki kňazi
Kategória:Členovia Kongregácie pre evanjelizáciu národov